Ole, Dole og Doffen på eventyr

Ole, Dole og Doffen på eventyr (orig. DuckTales) er en animert TV-serie produsert av The Walt Disney Company. Serien omfattet også tegneseriehistorier i samme stil. Den ga dessuten opphav til videospill.

 Figurer 
Serien består i stor grad av figurer fra de alminnelige (trykte) Disney-tegneseriene. De viktigste rollene i tv-serien har Skrue McDuck og hans grandnevøer Ole, Dole og Doffen. I serien brukes også flere andre figurer fra tegneseriene, som Petter Smart, Magica fra Tryll, Gulbrand Gråstein og B-gjengen. 

Det er derimot sjeldent at Donald Duck,  og Fetter Anton er med i tv-serien. Serien introduserte også noen helt nye figurer, som Rotor McKvakk og Nebby. og Bentina Beakley Stilmessig skiller TV-serien seg noe fra andre av Disney-konsernets utgivelser, for eksempel blir B-gjengen tegnet og fremstilt på en noe særegen måte.

Dolly Duck dukket ikke opp i serien til tross for at den er lang og fokuserer på mange karakterer.

 Episodene 
Den første episoden ble første gang vist 18. september 1987. Nye episoder av Ole, Dole og Doffen på eventyr ble produsert fram til 1990, og serien består av til sammen 100 episoder (65 episoder i 1987/1988-sesongen, og 35 i 1989/1990). Dermed var Ole, Dole og Doffen på eventyr i flere år Disneys lengste TV-serie målt i antall episoder. 

 Kinoversjon 
Disney-konsernet laget også en helaftens tegnefilm for kino basert på TV-serien, Ole, Dole og Doffen – Jakten på den forsvunne lampen, med premiere i august 1990.

 DVD-versjoner 
Utvalgte episoder fra TV-serien har blitt gitt ut på VHS og senere på DVD.

 DVD vol. 1 
 Episode nr.  Dvd tittel Org norsk tittel Org tittel Vhs tittel Org Episode nr. 1  «Farao Donald»  «En Sjømann går i land»  «Sphinx for the Memories»  «?»  40 2  «Roboten Armstrong»  «Roboten Armstrong»  «Armstrong»  «?»  6 3  «Åndens herre»  «Åndens herrer»  «Master of the Djinni»  «?»  59 4  «Spøkelseshotellet»  «Hotell Strangeduck»  «Hotel Strangeduck»  «Hotell Spøkelsesanden»  63 5  «Pengene forsvinner»  «Pengene forsvinner»  «The Money Vanishes»  «?»  57 6  «Djengis Khans forsvunne krone»  «Djengis Khans tapte krone»  «The Lost Crown of Genghis Khan»  «?»  45

 DVD vol. 2 
 Episode nr.  Dvd tittel Org norsk tittel Org tittel Vhs tittel Org Episode nr. 1  «Superdoo!»  «Superdoo!»  «Superdoo!»  «Superanden»  53 2  «Superpiloten»  «Superfly på vidvanke»  «Top Duck»  «?»  16 3  «Stor ståhei for Skrue»  «Stor ståhei for Skrue»  «Much Ado About Scrooge»  «?»  11 4  «Rotors borgerkrig»  «Rotors borgerkrig»  «Launchpad's Civil War» «?»  60 5  «McDuck-slottets forbannelse»  «Det forheksede slottet»  «The Curse of Castle McDuck»  «?»  52 6  «Når penger går i vasken»  «Penger i vasken»  «A Drain on The Economy»  «?»  27 7  «Sjøuhyret»  «Hval-fart»  «A Whale of a Bad Time»  «?»  28

 Videospill 
TV-seriens popularitet førte til at det ble utgitt flere spill basert på TV-serien. Blant annet ble to spill produsert for spillkonsollene Nintendo Entertainment System (NES) og Game Boy (Ducktales og Ducktales 2, som begge senere ble gjenutgitt i 2017 sammen med fire andre, Disney-baserte spill i The Disney Afternoon Collection på Playstation 4, Xbox One og PC), ett spill ble produsert for Amiga. Det første spillet på NES ble gjenskapt i 2013 under navnet Ducktales: Remastered; det ble sluppet til Xbox 360, Playstation 3, Nintendo Wii U og PC. I disse spillene kan man høre de samme stemmeskuespillerne som i den opprinnelige animasjonsserien.

 Ducktales
 Ducktales 2
 DuckTales: The Quest for Gold
 Ducktales (LCD handheld)
 Ducktales: Remastered

 Norsk versjonering 
Kun 26 episoder ble opprinnelig dubbet på norsk. Men i september 2021 ble episodene fra sesong 2 og 3 lansert på Disney+. Alle disse episodene ble i løpet av 2020 dubbet til norsk for aller første gang. Harald Mæhle hentet tilbake alle de gamle skuespillerne, for å kunne lage den nye, norskspråklige versjonen så lik som de opprinnelige episodene som ble dubbet på slutten av 1980-tallet.

 Norske stemmer 
 Harald Mæle som Onkel Skrue, Rotor McKvakk og Andriksen
 Mari Maurstad som Ole, Dole og Doffen
 Anne Marie Ottersen som Fru Vagle og Nebby
 Magnus Nielsen som Gulbrand Gråstein og B-Gjengen
 Anders Hatlo som B-Gjengen og Snadrik
 Ivar Nørve som B-Gjengen
 Kari-Ann Grønsund som B-Gjengens mor og Frøken Fjærby
 Inger Teien som Magica fra Tryll
 Rune Alstedt som Donald Duck
 Guri Schanke
 Joakim Hajem som Sjøuhyret

 Referanser 

 Eksterne lenker 


  Ole, Dole og Doffen på eventyr i Big Cartoon Database

Kategori:Disney-TV-serier
Kategori:Animerte barneserier fra USA
Kategori:Animerte komiserier fra USA
Kategori:Animerte eventyrserier fra USA
Kategori:TV-produksjoner på Disney Channel
Kategori:TV-produksjoner fra USA, fra 1980-årene
Kategori:TV-produksjoner fra USA, fra 1990-årene